EkBass/fiwiki-20250220-pages-articles huggingface dataset:
Coulibaly Kani Diabaté

Coulibaly Kani Diabaté (s. 1. elokuuta 1952 Kayes) on malilainen sotilaslääkäri ja kenraali. Kani Diabaté syntyi työnjohtajan perheeseen. Hän valmistui ylioppilaaksi Bamakon tyttölyseosta vuonna 1973. Diabaté opiskeli sotilaslääketiedettä Bamakon lääketieteellisessä korkeakoulussa vuosina 1973–1979 ja sai samaan aikaan sotilaskoulutuksen. Diabaté ja Fanta Konipo olivat Malin ensimmäiset naissotilaat. Diabaté työskenteli lääkärinä Bamakon varuskunnissa ja opiskeli hammaslääkäriksi Pariisissa vuosina 1980–1983. Hän työskenteli armeijan hammaslääkärinä Bamakossa ja opiskeli vuoden ajan Koulikoron sotakoulussa. Diabatén aviomies Sina Coulibaly nimitettiin vuonna 1989 suurlähettilääksi Algeriin, jonka sotilassairaalassa Diabaté suoritti vuonna 1993 hammaskirurgian tutkinnon. Diabaté toimi vuodesta 1995 lähtien puolustusministeriön naisasiavaltuutettuna ja siirtyi vuonna 2000 puolustusvoimien edustajaksi nais-, lapsi- ja perheministeriöön. Diabaté johti armeijan sukupuolivalistuskampanjoita ja osallistui myös kansainväliseen toimintaan. Vuosina 2012–2017 hän johti pien- ja kevytaseiden leviämisen torjuntaryhmää sekä toimi Länsi-Afrikan talousyhteisön rauhanturvaajien neuvonantajana. Diabaté ylennettiin prikaatikenraaliksi ensimmäisten malilaisten naisten joukossa vuonna 2010. Hän on kansallisuudeltaan mandinka ja uskonnoltaan muslimi. Diabatélla on neljä lasta. ==Lähteet== Luokka:Kenraalit Luokka:Malilaiset lääkärit Luokka:Vuonna 1952 syntyneet Luokka:Elävät henkilöt
Mercedes-Benz GLA-sarja

Mercedes-Benz GLA-sarja on Mercedes-Benzin vuodesta 2013 lähtien valmistama pieni crossover-tyyppinen automalli, joka perustuu tekniikaltaan Mercedes-Benz A-sarjaan. Se sijoittuu mallistossa suuremman GLB-sarjan alapuolelle. == Mercedes-Benz X156 (2013–2019) == == Mercedes-Benz H247 (2019–) == == Aiheesta muualla == GLA-sarja Luokka:J-segmentin autot
Air New Zealandin lento 901

Air New Zealandin lento 901 (TE901) oli Air New Zealand -lentoyhtiön järjestämä lento, joka vei turisteja katsomaan Etelämantereen maisemia. Lennolla kone törmäsi Mount Erebus -tulivuoreen ja kaikki koneessa olleet kuolivat. == Onnettomuus == Air New Zealand on Uuden-Seelannin valtion omistama lentoyhtiö. Se oli aloittanut pari vuotta aiemmin vuonna 1977 maisemalennot Etelämantereelle. Lennot tehtiin selvästi turvallisen korkeuden alapuolella, että sen maksavat asiakkaat saivat parempia valokuvia. Turmalennolla lentokone ajautui väärälle reitille ja kone törmäsi 3794 metriä korkeaan tulivuori Mont Erebusiin. Nykypäivän tekniikalla tämä ei olisi enää mahdollista. Koneen matkustajista oli valtaosa uusiseelantilaisia. Tapahtuma- aikana onnettomuus sai aikaan suurta huomiota. Tuolloin Uudessa-Seelannissa asui noin kolme miljoonaa asukasta, ja lähes kaikilla oli jokin yhteys uhreihin tai muuten tapahtumiin osallistuneisiin. Lento-onnettomuuden uhreja oli 257, ja heistä neljääkymmentä ei koskaan tunnistettu. Valtaosa koneen hylystä jätettiin tapaturmapaikalle. == Turman tutkinta == pienoiskuva|vasen|Kartta onnettomuuslennon reitistä Aluksi onnettomuudesta syytettiin lentäjiä, koska lentokone oli lentänyt turvallisen lentokorkeuden alapuolella. Tätä selitystä ei yleisesti hyväksytty. Turman tutkinta annettiin kuninkaalliselle komissiolle. Tutkintakomissio tuli siihen tulokseen, että lentoyhtiö Air New Zealand oli syyllinen onnettomuuteen. Lentoyhtiö oli ohjeistanut lentäjiä väärin, minkä takia lentäjät luulivat lentävänsä eri reittiä kuin mikä oli ohjelmoitu lentokoneeseen. Lentäjät luulivat lentävänsä tasaisen jäälakeuden yllä, vaikka itse asiassa heidän reitillään oli korkea tulivuori. Tutkintakomission mukaan lentoyhtiö oli sysännyt turman syyn lentäjien harteille välttääkseen oman vastuunsa. Tällä tavoin se pystyi välttämään omaisille maksettavia korvauksia. Tutkimuksen päällikkö Peter Mahon kuvasi lentoyhtiön puolustuksen puheita valheeksi lauseella "An orchestrated litany of lies", joka tarttui kansalliseen tietoisuuteen. Lentoyhtiö vei asian valitustuomioistuimeen ja voitti. == Anteeksipyyntö == Vielä neljäkymmentä vuotta myöhemminkin onnettomuus puhutti Uudessa-Seelannissa. Vuonna 2019 lentoyhtiö Air New Zealandin puheenjohtaja Therese Walsh pahoitteli lentoyhtiön puolesta, että oli vuonna 1979 epäonnistunut huolehtimaan matkustajistaan ja henkilöstöstään. Samalla Uuden-Seelannin pääministeri Jacinda Ardern esitti anteeksipyynnön Uuden-Seelannin hallituksen puolesta. == Lähteet == == Aiheesta muualla== Luokka:Lento-onnettomuudet Uudessa- Seelannissa Luokka:Vuoden 1979 lento-onnettomuudet
Dalbavansiini

Dalbavansiini on seos glykopeptideihin kuuluvia orgaanisia yhdisteitä. Sitä käytetään lääketieteessä antibioottina ihoinfektioiden hoidossa. ==Ominaisuudet ja käyttö== Dalbavansiini koostuu viidestä rakenteellisesti toisiaan muistuttavasta yhdisteestä. Seos on puolisynteettinen ja perustuu Nonomuraea-aktinobakteerien tuottamaan A40926-glykopeptidiin. Dalbavansiinin antibioottiset ominaisuudet perustuvat siihen, että se estää bakteerien soluseinän muodostamiseen tarvittavan peptidoglykaanikerroksen synteesiä. Lääkeaine tehoaa grampositiivisiin bakteereihin ja myös niihin stafylokokki- ja streptokokkikantoihin, jotka ovat vastustuskykyisiä monille muille antibiooteille. Dalbavansiinia käytetään bakteerien aiheuttamien ihotulehdusten hoitoon ja se annostellaan ruiskeena suoneen. Markkinoille se tuli vuonna 2014.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Dalbavansiini voi aiheuttaa huonovointisuutta, ripulia, pääkipua ja kuumeilua. Yleisesti ottaen se on kuitenkin hyvin siedetty lääkeaine. ==Lähteet== Luokka:Antibiootit Luokka:Peptidit
Paul Wernick

Paul Wernick on kanadalainen käsikirjoittaja ja tuottaja. Hänet tunnetaan parhaiten käsikirjoitustöistään Rhett Reesen kanssa elokuvissa Zombieland (2009), G.I. Joe: Kosto (2013), Deadpool (2016), Life (2017), Deadpool 2 (2018) ja Deadpool & Wolverine (2024). == Filmografia == Elokuvat Vuosi Nimi Käsikirjoittajana Vastaavana tuottajana 2009 Zombieland 2013 G.I. Joe: Kosto 2016 Deadpool 2017 Life 2018 Deadpool 2 2019 6 Underground Zombieland: Double Tap 2024 Deadpool & Wolverine Televisiosarjat Vuosi Nimi Käsikirjoittajana Tuottajana Vastaavana tuottajana 2005 Invasion Iowa 2003–2004, 2013 The Joe Schmo Show 2019 Wayne == Aiheesta muualla == * Luokka:Syntymävuosi puuttuu Luokka:Tuottajat Luokka:Käsikirjoittajat Luokka:Elävät henkilöt
Rhett Reese

Rhett Reese on yhdysvaltalainen käsikirjoittaja ja tuottaja. Hänet tunnetaan parhaiten käsikirjoitustöistään Paul Wernickin kanssa elokuvissa Zombieland (2009), G.I. Joe: Kosto (2013), Deadpool (2016), Life (2017), Deadpool 2 (2018) ja Deadpool & Wolverine (2024). == Filmografia == Elokuvat Vuosi Nimi Käsikirjoittajana Vastaavana tuottajana 2004 Clifford's Really Big Movie Julmia aikeita 3 2009 Zombieland 2013 G.I. Joe: Kosto 2016 Deadpool 2017 Life 2018 Deadpool 2 2019 6 Underground Zombieland: Double Tap 2024 Deadpool & Wolverine Televisiosarjat Vuosi Nimi Käsikirjoittajana Tuottajana Vastaavana tuottajana 2005 Invasion Iowa 2003–2004, 2013 The Joe Schmo Show 2019 Wayne == Aiheesta muualla == * Luokka:Syntymävuosi puuttuu Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Yhdysvaltalaiset käsikirjoittajat Luokka:Elävät henkilöt
Punaisten uhrien muistomerkki

Punaisten uhrien muistomerkki on vuonna 2018 paljastettu kuvanveistäjä Marjo Heinon suunnittelema muistomerkki, joka sijaitsee Porissa Keski-Porin kirkon puistossa. Se on omistettu Suomen sisällissodan punaisen osapuolen uhreille. Graniittiseen kivipaateen on kiinnitetty pyöreä pronssireliefi, jonka alapuolella on runoilija Aulikko Oksasen säe ”Ei synny rakkautta ilman oikeutta”. Reliefissä on kuvattuna muun muassa puita, jotka kasvoivat jo sodan aikana keväällä 1918. Muistomerkin kustansivat sosialidemokraattien ja vasemmistoliiton kunnallisjärjestöt. Muistomerkki sijaitsee puiston Yrjönkadun puoleisella sivustalla sisällissodan valkoisten muistomerkin ja Karjalaan jääneiden muistomerkin välissä. Keski-Porin kirkkopuistossa on myös heimosotien muistomerkki sekä vuosien 1939–1945 sotien sankarihaudan muistomerkki. == Taustaa == Porin seudulla ei aikaisemmin ollut kokoavaa muistomerkkiä sisällissodan punaisille, vaan kaupungin hautausmailla on useita joukkohautojen muistomerkkejä. Muistomerkkiä oli ajettu jo yli 20 vuoden ajan, mutta aikaisemmin hanke oli kaatunut seu­ra­kun­nan vas­tus­tuk­seen. Sosialidemokraattien ja Vasemmistoliiton kunnallisjärjestöt tekivät aloitteen muistomerkistä talvella 2016, ja asiaa käsiteltiin Porin yhteisessä kirkkoneuvostossa ensimmäisen kerran maaliskuussa, jolloin hanke kuitenkin palautettiin uuteen valmisteluun. Päätöksen muistomerkin toteuttamisesta tehtiin saman vuoden joulukuussa äänestyspäätöksen jälkeen äänin 10–4. Osa porvareista vastusti muistomerkin pystyttämistä kirkkopuistoon. Kokoomuksen kaupunginvaltuutettu tietokirjailija Antti Pekola olisi halunnut sen kirkkopuiston sijasta Käppärän hautausmaalle, jossa sijaitsee 300 punaisen joukkohauta. Myös vasemmistoliiton aktiivit Tapio Furuholm ja Aimo Ruusunen esittivät jo keväällä 2015 muistomerkin sijoituspaikaksi Käppärän hautausmaata. Tietokirjailija Tapio Niemi puolestaan ehdotti muistomerkkiin valkoisten surmaaman 12-vuotiaan Walfrid Bärlundin reliefiä, mutta Heinon suunnitelma oli jo tuolloin päätetty toteuttaa. Niemen ehdotuksen mukaan muistomerkki olisi pitänyt omistaa kaikille sisällissodan uhreille. == Paljastustilaisuus == Muistomerkki paljastettiin 18. heinäkuuta 2018 osana Porissa järjestettävän SuomiAreena-tapahtuman ohjelmaa. Muistomerkin paljasti Turun piispa Kaarlo Kalliala. Samana päivänä hän siunasi myös Käppärän hautausmaalla sijaitsevan punaisten joukkohaudan vainajat, jotka olivat aikoinaan jääneet siunaamatta. Paljastustilaisuudessa olivat paikalla muun muassa kuvanveistäjä Marjo Heino ja runoilija Aulikki Oksanen. Muistomerkin pystyttäjiä edustivat kaupunginvaltuutetut Esa Wahlman ja Milka Tommila. == Lähteet == == Aiheesta muualla == Luokka:Punaisten muistomerkit Luokka:Porin patsaat ja veistokset
Ruokojärvi

Ruokojärvi voi tarkoittaa seuraavia: ;kyliä: * Ruokojärvi, kylä Kolarissa ;järviä: * Ruokojärvi, järvi Enonkoskella * Ruokojärvi, järvi Hämeenlinnassa * Ruokojärvi, järvi Juvalla * Ruokojärvi, järvi Juvalla Hamulassa * Ruokojärvi, järvi Kangasalla Iharin ja Heponiemen kylien pohjoispuolella * Ruokojärvi, järvi Kangasalla * Ruokojärvi, järvi Kankaanpäässä * Ruokojärvi, järvi Kiteellä * Ruokojärvi, järvi Kolarissa * Ruokojärvi, järvi Kouvolassa * Ruokojärvi, järvi Kouvolassa Rautkoskella * Ruokojärvi, järvi Lieksassa Nikkilänvaaralla * Ruokojärvi, järvi Lieksassa Ruunaalla * Ruokojärvi, järvi Orivedellä Järvenpäässä * Ruokojärvi, järvi Orivedellä keskustaajaman lähellä * Ruokojärvi, järvi Padasjoella * Ruokojärvi, järvi Pieksämäellä * Ruokojärvi, järvi Punkalaitumella * Ruokojärvi, järvi Puumalassa Kangasniemellä * Ruokojärvi, järvi Puumalassa Kietävälässä * Ruokojärvi, järvi Pälkäneellä * Ruokojärvi, järvi Rovaniemellä * Ruokojärvi, järvi Ruokolahdella Äitsaaressa * Ruokojärvi, järvi Ruokolahdella Pohja-Lankilassa * Ruokojärvi, järvi Savonlinnassa Piojärvellä * Ruokojärvi, järvi Savonlinnassa Särkilahdella * Ruokojärvi, järvi Savonlinnassa Kerimaalla * Ruokojärvi, järvi Savonlinnassa Hankavaarassa * Ruokojärvi, järvi Sotkamossa * Ruokojärvi, järvi Suomussalmella kirkonkylällä * Ruokojärvi, järvi Suomussalmella Sakaranvaaralla * Ruokojärvi, järvi Suomussalmella Ruokolanrannassa * Ruokojärvi, järvi Varkaudessa * Ruokojärvi, järvi Vesilahdella * Iso Ruokojärvi, järvi Hartolassa * Iso Ruokojärvi, järvi Padasjoella Evon retkeilyalueella * Vähä Ruokojärvi, järvi Hartolassa * Vähä Ruokojärvi, järvi Padasjoella Evon retkeilyalueella. == Katso myös == * Ruokolampi eli Ruokolammi
Ruukkumerivuokot

Ruukkumerivuokot eli varsinaiset ruukkumerivuokot (Ceriantharia) on korallieläinten alaluokka, johon kuuluu noin 150 lajia. Ne elävät meri- ja murtovedessä, ja niitä tavataan ainakin 2500 metrin syvyyteen asti. Ruukkumerivuokkojen levinneisyysalue ulottuu arktiselta alueelta aina Eteläiselle jäämerelle. Kaikki ruukkumerivuokot elävät erillisinä, yksittäisinä polyyppeina. Perinteisesti Ceriantharia on ollut lahko laajemmassa ruukkumerivuokkojen alaluokassa (Ceriantipatharia), joka sisälsi myös mustakorallien lahkon (Antipatharia). Nykyään mustakorallit luokitellaan kuitenkin kukkakorallien alaluokkaan (Hexacorallia), jolloin Ceriantipatharia- alaluokka jää käyttämättömäksi nimeksi, ja Ceriantharia-lahko saa alaluokan aseman. Vaihtoehtoisesti myös varsinaiset ruukkumerivuokot voidaan lukea kukkakoralleihin. == Lahkot ja heimot == * Penicillaria ** Arachnactidae * Spirularia ** Botrucnidiferidae ** Cerianthidae == Lähteet == Luokka:Korallieläimet
Saint John (Antigua ja Barbuda)

Saint John on yksi Antigua ja Barbudan kunnista. Se sijaitsee Antiguan saaren luoteisosassa. Kunnan pinta-ala on 73,8 neliökilometriä ja siellä on 51 737 asukassta, mikä tekee kunnasta väkiluvultaan saarivaltion suurimman kunnan. Maan pääkaupunki St. John’s sijaitsee kunnan alueella. ==Lähteet== Luokka:Antigua ja Barbudan kunnat
Aake Otsala

Aake Mikko Otsala (s. 19. marraskuuta 1976 Kuopio) on suomalainen muusikko, musiikkituottaja, äänittäjä ja miksaaja. Hän on toiminut Absoluuttinen Nollapiste -yhtyeen basistina. Hän on myös laulanut joitain säveltämiään kappaleita yhtyeen levyillä. Lisäksi hän on julkaissut ambient-musiikkia sisältäviä soololevyjä. Absoluuttisen Nollapisteen lisäksi Otsalan tuottamia yhtyeitä ja artisteja ovat muun muassa Sydän, sydän, Pikku Kukka, Tuiran Miliisi ja Gnu. Hän on tuottanut myös Tulenkantajat-yhtyeen levyjä taiteilijanimellä A. G. Otsala. Otsala on yhtyeen perustaman levy-yhtiön Diu Dau Recordsin toimitusjohtaja. == Soolo-diskografia == * Songs from a Closed Room (Diu Dau Digital, 2009) * Together? Live (Diu Dau Digital, 2014) * Movement Painters (Diu Dau Digital, 2014) * Surfing the Apocalypse (Diu Dau Digital, 2015) == Lähteet == Luokka:Absoluuttinen Nollapiste Luokka:Suomalaiset basistit Luokka:Suomalaiset rockmuusikot Luokka:Suomalaiset musiikkituottajat Luokka:Vuonna 1976 syntyneet Luokka:Elävät henkilöt
Miyoshi (Tokushima)

Miyoshi () on Japanin kaupunki Shikokun saarella Tokushiman prefektuurissa. Se sijaitsee sisämaassa prefektuurin länsiosassa Yoshinojoen keski- ja yläjuoksulla. Kaupungin alue on pääosin vuoristoinen: pohjoisessa kohoavat Sanukivuoret, etelässä Shikokuvuoret ja prefektuurin korkein huippu Tsurugi. Pohjoisessa kaupunki rajautuu Kagawan, lännessä Ehimen ja etelässä Kōchin prefektuuriin. Osa kaupungin alueesta, entinen Minon maaseutukaupunki, sijaitsee eksklaavina sen koillispuolella Higashi-Miyoshin maaseutukaupungin takana. Miyoshissa on 25 622 asukasta (marraskuussa 2019) ja sen pinta-ala on 721,42 neliökilometriä. Miyoshin kaupunki perustettiin vuonna 2006 yhdistämällä Minon, Ikedan, Yamashiron ja Ikawan maaseutukaupungit sekä Higashi-Iyayaman ja Nishi-Iyayaman kyläkunnat. Kaupungin keskusta on Ikedassa, jonne Ogasawara-klaani rakensi linnan Jōkyū-kapinan jälkeen; tästä klaanin haarasta tuli myöhemmin 1300-luvulla Nanboku-chō-kauden lopulla Miyoshi- klaani. Miyoshissa sijaitsevaa Iyajoen laaksoa on sanottu yhdeksi Japanin eristäytyneimmistä alueista, ja sinne sijoittuu keskiaikainen, Taira-klaania koskeva legenda Taira no ochūdo. Edo-kaudella nykyisen kaupungin alue kuului lähes kokonaisuudessaan Tokushiman daimiokunnalle, joka edisti alueella tupakan viljelyä. Ikedan ja Ikawan kaupungit kukoistivatkin sen kaupan ansiosta. Nykyisin merkittäviä elinkeinoja Miyoshissa ovat metsätalous, puusepänteollisuus, muun muassa riisin, teen, vihannesten ja hedelmien viljely sekä saken ja soijakastikkeen valmistus. Miyoshin nähtävyyksiä ovat lukuisat luonnonkauniit alueet, kuten Ōboken ja Koboken laaksot Yoshinojoen yläjuoksulla sekä Iyajoen laakso, jotka kuuluvat vuoristomaisemineen Tsurugivuoren puolikansallispuistoon. Kaupungissa sijaitsee yksi Shikokun pyhiinvaellusreitin temppeli, Unpen-ji (temppeli nro. 66). Toinen tärkeä temppeli on Hashikura-ji, joka on yksi Japanin tärkeän kulttuuriomaisuuden kohteista. Miyoshia palvelevat JR Shikokun Dosan-linja ja Tokushima-linja. == Kuvia == Tiedosto:Tokushima Miyoshi Iyanokazurabashi 1.jpg|Riippusilta Iyan laaksossa Tiedosto:Unpenji 07.JPG|Unpen-jin temppeli Tiedosto:Hasikuraropeway 02.jpg|Hashikuravuoren köysirata Tiedosto:Tokushima Miyoshi Biwa Falls 1.jpg|Biwan vesiputous == Lähteet == == Aiheesta muualla == * Kaupungin internetsivut Luokka:Tokushiman prefektuurin kaupungit
Salibandyn alle 19-vuotiaiden poikien maailmanmestaruuskilpailut 2017

Salibandyn alle 19-vuotiaiden poikien maailmanmestaruuskilpailut 2017 järjestettiin Ruotsin Växjössä. Turnauksen voitti Suomi, joka kaatoi kisaisäntä Ruotsin finaalissa maalein 7–4. Pronssia sai Tšekki voittamalla Sveitsin pronssiottelussa 8–5. ==Pudotuspelit== ===Välierät=== ===Pronssiottelu=== ===Finaali=== == Aiheesta muualla == * Virallinen kisasivusto * Kisat kansainvälisen salibandyliiton sivuilla 2017 Maailmanmestaruuskilpailut 2017 alle 19-vuotiaiden poikien Luokka:Ruotsin salibandy
Kudka (joki)

Kudka tai Kutka () on Luoteis-Venäjällä Pihkovan alueella virtaava joki, joka on Velikajan sivujoki. == Joen kulku == Joen lähdejärvi on Kudo, joka sijaitsee yli 17 kilometriä Opotškasta kaakkoon päin Opotškan piirissä. Joki alkaa järven eteläpäässä olevasta suorannasta ja se alkaa ensin virtaamaan kohti etelää, jolloin siihen yhtyy idästä tuleva oja ja samalla laskuoja kääntyy kohti lounasta. Babininossa siihen yhtyy kaksi ojaa ja nyt joki kääntyy kohti luodetta. Kun joki saapuu muutaman kilometrin päässä sijaitsevaan Kudkan kylään, se kääntyy pohjoiseen suuntaan. Joki seuraa soistunutta uomaansa autioituneen maaseudun aktiiviviljelyssä olevien peltojen ja turvetuotannosta poistuneiden suoalueiden välistä aluetta. Laajan suoalueen ohitettuaan sen itäpuolelta, joki saapuu pieneen Polukozyrevon kylään (). Kylien välillä on kaksitoista kilometriä. Jokea seuraa Opotskan- ja Puškinskije Goryn piirien välinen piiriraja, mutta joen uoma on välillä toisen piirin alueella kääntyen sitten toisen piirin alueelle. Nyt joki kääntyy kohti luodetta, jossa se yhtyy Velikajaan Zahinon kylän () lähellä. Velkaja ja Kudka ovat täällä molemmat rajajokia. Joki on meanderoinut koko ajan ja lopussa siitä on aikoinaan irronnut vanhoja uomia ja makkarajärviä, jotka ovat maatuneet tai jääneet lammiksi. == Valuma-alue ja sivujoet == Kudka sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Velikajan sivujoen Kudkan valuma-alue sijaitsee kokonaan Pihkovan alueella ja sen pinta-ala on 490 neliökilometriä. Kudkan suurin sivujoki on Izgožka (), joka on 35 kilometriä pitkä ja jonka valuma- alue on 214 neliökilometriä suuri, yhtyy siihen 17 kilometriä sen joensuusta ylävirtaan päin. Kudkan valuma-alueella on joitakin järviä: Kudo (toinen), Izgožka, Izgožskoje, Koložo, Bykovo ja Kutso. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027857 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. == Huomautuksia == == Lähteet == Luokka:Pihkovan alueen joet *
Otamo

Otamo () on kylä, joka sijaitsee Sysmän pitäjässä Päijät-Hämeen maakunnassa. Otamon sijainti on kunnan keskiosassa Sysmän kirkokylän ja Virtaan välissä. Kylän lävitse kulkee Vääksyn maantie. Aluetta ympäröivät järvet, kuten Majutvesi ja Alavehkajärvi. Lännessä kylä rajautuu Majutveteen. Nuoramoisjärven rannalla sijaitsee erillinen osa-alue Otamon kylää. ==Maantiede== Otamon vanhat tilakeskukset sijaitsevat pääosin maantien varrella. Avoin viljelymaisema yhdistää Vehkajärven lähistöllä hyvin säilyneitä tilakeskuksia, jotka muodostavat valtakunnallisesti arvokkaan kulttuuriympäristön. Kylän eteläosassa Asikkalaan johtavan maantien varrella sijaitsee Otamon hautausmaa siunauskappeleineen. Nuoramoisiin ja Heinolaan johtavan tien risteyksessä on maamerkkinä Korvenrannan pihapiiri. Erillisessä kylän osassa Nuoramoisjärven rannalla sijaitsee Eskolan tilakeskus viljelymaiseman keskellä. Otamossa on 1500-luvulta vahva kartano- ja talonpoikaiskulttuuri, alueella sijaitsee useita Museoviraston luokittelemia kulttuuriympäristön kohteita. Keskiajalta lähtien asutus on Otamossa keskittynyt maanviljelykseen, metsästykseen ja kalastukseen. Alueen sijainnilta vesistöjen ovat turvanneet lähiasutusten elinkeinoa. Alue on toiminut aina vahvasti hämäläisten eränkävijöiden retkeily- ja metsästysalueena. ==Historia== Otamo mainitaan keskiaikaisessa lähteissä ensimmäisen kerran 1430. Kylästä on käytetty myös nimeä Kollarila ja Huitila. Vanhaan Otamoon kuului myös Skinnarilan kylä. Otamossa oli vuoteen 1539 mennessä neljä taloa kummassakin osassa. Vuonna 1634 Otamon tilamäärä oli puolittunut. Isojaon aikaan Otamon kylän kantataloja olivat Variksen sotilasvirkatalo, Keksilä ja Brunilan säteritila, joka jakaantui neljään osaan. Vanha kylätontti sijaitsi kylän pohjoisosassa Huitilanjoen varrella. Matariston tilakeskus sijaitsi jo 1800-luvun alkupuolella nykyisellä paikallaan Ala-Vehkajärven rannalla. == Lähteet == * Sysmän rakennetun kulttuuriympäristön selvitys, Nina Könönen. Hämeen ympäristökeskuksen moniste 98. * http://digi.narc.fi/digi/view.ka?kuid=6274198 * https://www.sysma.fi/library/files/5ae30f47c91058fab30001c6/Sysm__taajamaoyk_selostus_23-4-2018.pdf sysmän kunta sysmän taajamaosayleiskaavan muutos ja laajennus viitattu 28.12.2019 * https://zapdoc.site/sysman-rakennetun-kulttuuriympariston- selvitys.html Sysmän rakennetun kulttuuriympäristön selvitys. Otamon mataristo mainittu s. 42. kuvat ja teksti. 34 & 36\. viitattu 30.12.2019 Luokka:Sysmän kylät
Naruto (Tokushima)

Naruto () on Japanin kaupunki Shikokun saarella Tokushiman prefektuurissa. Se sijaitsee prefektuurin koilliskulmassa Tyynenmeren Narutonsalmen länsirannikolla. Kaupungin kaakkoispuolella avautuu Kiin kanaali, pohjoispuolella Seton sisämeren Harimanmeri. Sen eteläosat sijaitsevat Tokushiman tasangolla, pohjoisosissa kohoavat Sanukivuorten itäisimmät huiput. Kaupunkiin kuuluvat myös Ōgejiman, Takashiman ja Shimadajiman saaret. Ōnaruton silta liittää kaupungin Awajin saareen ja sen kautta Honshūlle. Narutossa on 56 973 asukasta (marraskuussa 2019) ja sen pinta-ala on 135,66 neliökilometriä. Naruton kaupunki perustettiin vuonna 1947 nimellä Meinan () yhdistämällä aiempi Naruton maaseutukaupunki, Muyan ja Seton maaseutukaupungit sekä Satouran kyläkunta. Vielä samana vuonna se muutti nimensä Narutoksi. Kaupungin keskustan muodostaa Muyajoen suulle kasvanut Muya, joka kehittyi historiallisesti Awan provinssin ja Kinain alueen välisen liikenteen solmukohtana. Seudun perinteisiä elinkeinoja olivat suolan valmistus ja indigovärin kauppa, kun taas nykyisin merkittävä työllistäjä on lääketeollisuus. Kaupunkiin kuuluvilla maaseutualueilla tuotetaan esimerkiksi lootuksenjuurta, bataatteja, daikon-retiisejä ja omenapäärynöitä, rannikkoalueilta saadaan wakame-merilevää ja Sacura margaritacea -kaloja. Naruton tärkeimpiin nähtävyyksiin kuuluvat Narutonsalmen vuorovesipyörteet. Niiden alue on osa Seton sisämeren kansallispuistoa. Salmen ylittää vuonna 1985 valmistunut Ōnaruton silta, jonka lähiympäristöä, Naruton puistoa, on kehitetty turistikohteena. Sinne on rakennettu muun muassa Ōnaruton sillan muistomuseo ja Ōtsukan taidemuseo. Kaupungissa sijaitsee myös kaksi Shikokun pyhiinvaellusreitin temppeliä: Ryōzen-ji (temppeli nro. 1) ja Gokuraku-ji (temppeli nro. 2). Ōasahiko-jinjan pyhäkkö toimi vuorostaan historiallisesti Awan provinssin tärkeimpänä pyhäkkönä (ichinomiya). Kaupungissa toimii Naruton kasvatustieteellinen yliopisto, joka on perustettu vuonna 1981. Narutoa palvelevat JR Shikokun Kōtoku-linja ja Naruto-linja, joka päättyy kaupunkiin. == Kuvia == Tiedosto:140712 Ryozenji Naruto Tokushima pref Japan03s3.jpg|Ryōzen-jin temppeli Tiedosto:140712 Oasahiko-jinja Naruto Tokushima pref Japan01s3.jpg|Ōasahiko-jinja Tiedosto:The Otsuka Museum of Art20s3203-B-T.jpg|Ōtsukan taidemuseo Naruton puistossa Tiedosto:The Naruto German House 20160505-1.JPG|Naruton saksalainen talo == Lähteet == == Aiheesta muualla == * Kaupungin internetsivut Luokka:Tokushiman prefektuurin kaupungit
Reformipuolueen nuoret

Reformipuolueen nuoret (viroksi Reformierakonna noortekogu) on virolainen poliittinen nuorisojärjestö. Sen emopuolue on Reformipuolue. Järjestön jäseniksi voivat liittyä 15-35-vuotiaat nuoret ja jäseniä sillä on yli 5000. Nuorisoliitto on perustettu vuonna 1998.. Ideologialtaan nuorisojärjestö on emopuolueensa tavoin liberaali. == Lähteet == Luokka:Poliittiset nuorisojärjestöt Luokka:Viron politiikka
Naruto (täsmennyssivu)

Naruto tai Narutō voi tarkoittaa: == Paikat == * Naruto, Japanin kaupunki Tokushiman prefektuurissa * Narutonsalmi, Japanin Shikokun ja Awajin saaret toisistaan erottava salmi ** Naruton vesipyörteet, vuoroveden aiheuttamia pyörteitä Narutonsalmessa * Narutō, Chiban prefektuurin entinen maaseutukaupunki == Liikenne == * Naruto-linja, rautatielinja Japanin Tokushiman prefektuurissa == Kulttuuri == * Naruto, japanilainen manga- ja animesarja **Naruto Uzumaki, sarjan päähenkilö * Narutomaki, kamaboko- kalamurekkeen tyyppi, jossa on spiraalikuvio
Volkswagen Viloran

Volkswagen Viloran on Volkswagenin vuodesta 2019 lähtien Kiinan markkinoille valmistama suurikokoinen tila-automalli. Se sijoittuu mallistossa pienemmän Sharanin yläpuolelle. Viloranin pääkilpailijat ovat Buick GL8 ja Lexus LM. Viloran esiteltiin Kantonin autonäyttelyssä marraskuussa 2019. Se perustuu Volkswagen Groupin modulaariselle MQB-pohjalevylle. Moottorina on turboahdettu 2,0-litrainen TSI-bensiinimoottori teholtaan 220 hevosvoimaa. == Lähteet == == Aiheesta muualla == Viloran Luokka:M-segmentin autot Luokka:2010-luvun autot Luokka:2020-luvun autot
Kia Seltos

Kia Seltos on Kia Motorsin vuodesta 2019 lähtien valmistama kompakti crossover-tyyppinen automalli. Se sijoittuu mallistossa pienemmän Stonicin ja suuremman Sportagen väliin. Kiinassa mallia myydään nimellä Kia KX3. Seltos esiteltiin Intian Delhissä kesäkuussa 2019. Moottorivalikoima vaihtelee markkina-alueesta riippuen. Pohjois-Amerikassa vaihtoehtoina ovat vapaasti hengittävä 2,0-litrainen (146 hv) sekä turboahdettu 1,6-litrainen (175 hv) bensiinimoottori. Kummankin moottorin yhteyteen on saatavana neliveto. Vaihteistona vapaasti hengittävän moottorin yhteydessä on portaaton CVT- automaattivaihteisto, turbomoottorissa puolestaan seitsemänportainen kaksoiskytkinvaihteisto. == Lähteet == == Aiheesta muualla == Seltos Luokka:J-segmentin autot Luokka:2010-luvun autot Luokka:2020-luvun autot
BMW 1-sarja (F40)

BMW F40 on BMW 1-sarjan kolmannen sukupolven malli, jota on valmistettu vuodesta 2019 lähtien. Se korvasi edeltäneen F20-mallin. Takavetoisista edeltäjistään poiketen F40 on etuvetoinen. == BMW 1-sarja (F40) 2019– == BMW F40 perustuu valmistajan etuvetoisia automalleja varten kehittämälle UKL2-perusrakenteelle. Se on edeltäjäänsä viisi millimetriä lyhyempi kokonaispituudeltaan ja 20 millimetriä akseliväliltään. Leveys kasvoi 34 millimetrillä ja korkeus 13 millimetrillä. Etuvetorakenteen ja poikittain sijoitetun moottorin ansiosta matkustajatilat ovat merkittävästi aiempaa suuremmat. Vuoden 2019 Euro NCAP -kolaritestistä F40 sai tulokseksi täydet viisi tähteä. Ensimmäiset bensiinimallit ovat kolmesylinterinen 118i (140 hv) sekä nelisylinterisellä 2,0-litraisella (306 hv) moottorilla ja nelivedolla varustettu lippulaivamalli M135i. Dieselvalikoiman muodostavat kolmesylinterinen 116d (116 hv) sekä nelisylinteriset 118d (150 hv) ja 120d (190 hv), jonka yhteydessä on aina neliveto. == Lähteet == == Aiheesta muualla == 1-sarja (F40) Luokka:C-segmentin autot Luokka:2010-luvun autot Luokka:2020-luvun autot
BMW 2-sarjan Gran Coupé

BMW 2-sarjan Gran Coupé (F44) on BMW:n vuodesta 2019 lähtien valmistama keskiluokan sedan-korinen automalli. Se sijoittuu mallistossa suuremman 3-sarjan alapuolelle. == BMW 2-sarjan Gran Coupé (F44) 2019– == 2-sarjan Gran Coupé esiteltiin Los Angelesin autonäyttelyssä marraskuussa 2019. Se perustuu samalle etuvetoisten automallien perusrakenteelle kuin esimerkiksi 1-sarja (F40). Bensiinimoottorivalikoiman muodostavat 218i 1,5-litraisella (138 hv) moottorilla sekä lippulaivamalli M235i, jossa on kaksoisturboahdettu 2,0-litrainen (302 hv) moottori ja neliveto. Dieselmallina on 220d 2,0-litraisella (188 hv) moottorilla. == Lähteet == == Aiheesta muualla == 2-sarjan Gran Coupé Luokka:C-segmentin autot Luokka:2010-luvun autot Luokka:2020-luvun autot
BMW 3-sarjan Gran Turismo

BMW 3-sarjan Gran Turismo (F34) on BMW:n vuosina 2013–2020 valmistama ylemmän keskiluokan fastback-korinen automalli, joka perustuu tekniikaltaan BMW 3-sarjaan (F30). == BMW 3-sarjan Gran Turismo (F34) 2013– == 3-sarjan Gran Turismo esiteltiin keväällä 2013 Geneven autonäyttelyssä sedanin ja farmarin rinnalle. Farmarimalliin verrattuna se on 11 senttimetriä pidempi akseliväliltään ja 20 senttimetriä kokonaispituudeltaan. Auton muotoilussa on samanlaisia piirteitä kuin suuremmassa 5-sarjan Gran Turismossa. == Lähteet == == Aiheesta muualla == 3-sarjan Gran Turismo Luokka:D-segmentin autot Luokka:2010-luvun autot Luokka:2020-luvun autot
Volkswagen Bora (2018)

Volkswagen Bora on Volkswagenin vuodesta 2018 lähtien Kiinan markkinoille valmistama keskiluokan neliovinen sedan, joka korvasi edeltäneen, vuonna 2007 markkinoille tulleen kiinalaisen Bora-mallin. Bora perustuu Volkswagen Groupin modulaariselle MQB-pohjalevylle. Moottorivalikoimassa oli aluksi kaksi bensiinimoottoria, turboahdettu 1,4 TSI (150 hv) ja vapaasti hengittävä 1,5-litrainen (116 hv). Turbomoottorin yhteydessä on seitsemänportainen DSG- kaksoiskytkinvaihteisto, vapaasti hengittävässä viisivaihteinen manuaalivaihteisto tai kuusiportainen automaattivaihteisto. == Katso myös == * Volkswagen Passat (Kiina) == Lähteet == == Aiheesta muualla == Bora (2018) Luokka:C-segmentin autot Luokka:2010-luvun autot Luokka:2020-luvun autot
Ahola Transport

Ahola Transport on suomalainen logistiikka-alan yritys, joka toimii Pohjoismaissa, Baltian maissa ja Itä-Euroopassa. Yrityksen osakkeilla käytiin maaliskuusta 2016 lähtien kauppaa Helsingin pörssin First North -kaupankäyntipaikalla. Marraskuussa 2020 yhtiö ilmoitti poistuvansa pörssistä. Ahola Transportin nykyinen toimitusjohtaja on Åke Nyblom. Ahola Transportin liikevaihto oli vuonna 2018 noin 99,5 miljoonaa euroa ja liiketulos 2,2 miljoonaa euroa. Samana vuonna yritys omisti yhteensä 431 ajoneuvoa ja työllisti 209 henkilöä. Vuoden lopussa yrityksen suurin yksittäinen omistaja oli 89 % omistusosuudella Oy Ahola Group AB, jonka omistavat Hans, Nils, Lars ja Rolf Ahola. == Lähteet == Luokka:Suomalaiset liikenneyhtiöt Luokka:Suomalaiset perheyritykset Luokka:Kokkolalaiset yritykset
Romanian edustajainhuone

Romanian edustajainhuone () on Romanian parlamentin alahuone. Edustajia siinä on 330, jotka valitaan neljän vuoden välein. Ensimmäinen parlamentti Romaniaan perustettiin vuonna 1866 voimaan astuneen perustuslain nojalla. Ensimmäisenä puhemiehenä toimi metropoliitta Nifon.. Vähemmistöille voidaan perustuslain mukaan osoittaa paikkoja siten, että yhdelle puolueelle tai järjestölle osoitetaan yksi paikka. Tämän lisäksi Romanian unkarilaisten demokraattinen allianssi osallistuu vaaleihin normaalin puolueen tavoin. Parlamentaarista työtä tehdään 21 pysyvässä valiokunnassa. == Viimeisimmät vaalit == Vuodesta 2016 vaaleissa palattiin listavaali-systeemiin. Viimeisimmät vaalit pidettiin 6. joulukuuta 2020, jossa sosiaalidemokraatit saivat eniten paikkoja. Äänestysprosentti oli historiallisen alhainen (33%). Seuraavana päivänä pääministeri Ludovic Orban ilmoitti eroavansa PNL:n kehnon vaalituloksen seurauksena. Äärioikeistolainen AUR nousi ensimmäistä kertaa parlamenttiin saavutettuaan 5 % äänikynnyksen. == Lähteet == Luokka:Romanian politiikka Luokka:Alahuoneet
Andorran liberaalit

Andorran liberaalit () on andorralainen liberaali puolue. Se on sekä Liberal Internationalin että Euroopan liberaalidemokraattisen puolueen jäsen. == Historia == Andorran liberaalit perustettiin vuonna 1992. Vuodesta 2015 lähtien puolue on tunnettu nimellä Liberals d’Andorra (lyh. L’A). Vuoden 2019 vaaleissa puolue voitti neljä paikkaa ja lähti mukaan hallitukseen. . == Lähteet == Luokka:Andorran puolueet Luokka:Liberaalit puolueet Luokka:Euroopan liberaalidemokraattinen puolue Luokka:Liberal International
Manassa Danioko

Manassa Danioko (s. 19. tammikuuta 1945 Kadiolo) on malilainen juristi. Hän on toiminut maan perustuslakituomioistuimen puheenjohtajana vuodesta 2015. Danioko kävi alakoulun Kadiolossa ja valmistui ylioppilaaksi Bamakossa vuonna 1966. Hän suoritti oikeustieteen maisterintutkinnon Malin virkamieskorkeakoulussa vuonna 1970. Danioko työskenteli tuomarina, syyttäjänä ja asianajajana Ségoussa, Kayesissa, Sikassossa ja Bamakossa. Vuonna 1983 hänestä tuli valtion turvallisuustuomioistuimen neuvonantaja ja vuonna 1985 Bamakon alioikeuden puheenjohtaja. Danioko erotettiin virastaan vuonna 1988, mutta korkein oikeus kumosi päätöksen vuonna 1991. Danioko työskenteli sen jälkeen yleisenä syyttäjänä Bamakon vetoomustuomioistuimessa osallistuen muun muassa Moussa Traorén hallinnon henkirikosten käsittelyyn. Vuosina 1995–2002 hän oli Malin suurlähettiläänä Ottawassa. Danioko on toiminut Malin perustuslakituomioistuimen jäsenenä vuodesta 2008 lähtien. Vuonna 2015 hänet nimitettiin perustuslakituomioistuimen puheenjohtajaksi. Daniokon virkakausi päättyy vuonna 2022. Hän on ensimmäinen nainen tässä tehtävässä. ==Lähteet== Luokka:Malilaiset henkilöt Luokka:Tuomarit Luokka:Vuonna 1945 syntyneet Luokka:Elävät henkilöt
Kiljukäki

Kiljukäki (Hierococcyx fugax) on käkiin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Kiljukäki voi kasvaa 28-30 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat tummanharmaat ja siivet ovat ruskeat. Rinta ja vatsa ovat valkoiset ja niissä on mustaa raidoitusta. Kiljukäen silmienympärystän iho on keltainen. Aikaisemmin sitä pidettiin samana lajina itäkiinankäen (H. hyperythra) ja viheltäjäkäen (H. nisicolor) kanssa. ==Levinneisyys ja elinympäristö== Kiljukäkeä tavataan Myanmarista, Thaimaasta, Sri Lankasta ja Malesiasta sekä Jaavan ja Borneon saarilta. Linnun elinympäristöä ovat metsät ja kaakaoviljelmät. Sen ravintoa ovat hyönteiset ja niiden toukat sekä hedelmät. Kiljukäki on pesäloinen ja se pesii huiluharakkataskun ja viitasiepon pesiin. ==Lähteet== Luokka:Käkilinnut
Aitolahti (Perniö)

Aitolahti on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella. Aitolahti sijaitsee Perniönjoen pohjoisrannalla Viipurinkartanon ja Leipyölin välissä. Kylmäoja erottaa kylän Viipurinkartanosta mäki Leipyölistä. Aitolahden pohjoispuolella on Laiterlan takamaita. Perniönjokeen laskevan Kylmäojan laakso on viljelty. Muutoin Aitolahden kyläalue on mäkistä metsämaata. Kylän asutus sijoittuu mäkien reunoille. Kyläalueen pohjoispuolella kulkee Perniön kirkonkylään vievä yhdystie. Aitolahti on varhaiskeskiaikainen yksinäistila. Siitä on lohkottu seitsemän tilaa 1900-luvulla. Nykyisin kantatilan lisäksi vain kaksi muuta tilaa on asuttuja. ==Lähteet== Luokka:Perniön kylät
Viipurinkartano

Viipurinkartano () on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella. Viipurinkartano sijaitsee Perniönjoen pohjoisrannalla vajaan neljän kilometrin päästä merestä. Kylän naapurikylät ovat Heikkilä lännessä ja Aitolahti Kylmäojan toisella puolella idässä. Pohjoispuolella on useiden kylien hajanaisia takamaita ja etelärajana toimii Perniönjoki, jonka vastarannalla on Soukka. Kylmäojan ja Perniönjoen rannat ovat viljelysmaata. Suuri metsän peittämä moreenimuodostelma hallitsee Viipurinkartanon pohjoisosaa. Kylän asutus sijaitsee muodostuman eteläreunalla varsin yhteisenä kokonaisuutena. Viipurinkartano on asutettu viimeistään 1200-luvulla. Heikkilä on kylän tytärkylä. Viipurinkartanon suurtila on jaettu isojaossa kahtia, jotka sijaitsevat vierekkäin omilla nyppylöillään. Kylään on syntynyt myöhemmin useampi pientila, jotka ovat edelleen asuttuja. ==Lähteet== Luokka:Perniön kylät
Svetlana Mironova (ampumahiihtäjä)

Svetlana Igorevna Mironova (; s. 22. helmikuuta 1994 Morjakovka Saton) on venäläinen ampumahiihtäjä. == Ura == Svetlana Mironova on saavuttanut urallaan kaksi nuorten mm-mitalia ampumahiihdosta, joista toinen on viestikulta. Lisäksi hän on saavuttanut kaksi nuorten em-mitalia, joista toinen on kultainen. IBU-Cup-tasolla Mironova debytoi kaudella 2016–2017 Val Martellossa. Tuolloin hän sijoittui kaikilla kolmella henkilökohtaisella matkalla kymmenen parhaan joukkoon. Vielä saman kauden aikana hän pääsi debytoimaan myös maailmancupissa Pyeongchangissa. Hän oli pikakilpailun 64:s, eikä päässyt takaa-ajoon. Viestissä hän sijoittui Venäjän joukkueessa 12:nneksi. Kaudella 2017–2018 Mironova ei onnistunut vielä vakiinnuttamaan paikkaansa maailmancupissa, vaan joutui kilpailemaan vielä useasti IBU- Cupissa. Hän kuitenkin saavutti Hochfilzenin pikakilpailusta yhdeksännen sijan. Hänet palkittiin myös kauden päätteeksi vuoden tulokkaana. Kaudella 2018–2019 Mironova sai vakiinnutettua paikkansa Venäjän maailmancupin joukkueessa vuodenvaihteen jälkeen. Vuoden 2019 MM-kilpailuissa Mironova sijoittui parhaimmillaan 25:nneksi takaa-ajossa. Hän oli myös osa Venäjän viidenneksi sijoittunutta viestijoukkuetta. Kokonaiscupissa hän sijoittui 31:ksi. Kaudella 2019–2020 Mironova saavutti ensimmäisen henkilökohtaisen palkintokorokesijansa sijoituttuaan kolmanneksi Hochfilzenin pikakilpailussa. Seuraavan päivän viestikilpailussa hän oli toiseksi sijoittuneessa Venäjän joukkueessa kolmannella osuudella. Tämä oli Mironovan ensimmäinen viestin palkintokorokesija maailmancup-tasolla. Kaudella 2020–2021 Mironova oli voittamassa sekaviestiä Oberhofissa ja naisten viestiä Anterselvassa. Kaudella 2021–2022 hän saavutti Pekingin olympialaisissa hopeaa viestissä. == Lähteet == * Svetlana Mironovan profiili kansainvälisen ampumahiihtoliiton tulospalvelussa === Viitteet === == Aiheesta muualla == Luokka:Venäläiset ampumahiihtäjät Luokka:Venäläiset olympiamitalistit Luokka:Vuonna 1994 syntyneet Luokka:Elävät henkilöt
Martin Grubinger

Martin Grubinger (s. 29. toukokuuta 1983 Salzburg) on itävaltalainen lyömäsoittaja.Martin Grubinger AllMusicMartin Grubinger Queensland Symphony Orchestra Grubinger opiskeli Linzin Bruckner-konservatoriossa ja Salzburgin Mozarteumissa. Hän on tulkinnut soolo- ja kamarimusiikkia sekä lyömäsoittimille sävellettyjä konserttoja. Hän on myös työskennellyt oman Percussive Planet Ensemblensä sekä pianistien Ferhan ja Ferzan Önderin kanssa. Häntä varten luotuja teoksia ovat olleet muiden muassa Avner Dormanin Frozen in Time (2007), Friedrich Cerhan konsertto (2008) ja Tan Dunin konsertto Tears of Nature (2012). Keväällä 2014 hän toimi solistina Péter Eötvösin Speaking Drums -teoksen kantaesityksessä Mahler-kamariorkesterin kanssa. Maaliskuussa 2019 Grubinger kantaesitti Fazıl Sayn konserton Andris Pogan johtamien Dresdenin filharmonikkojen kanssa. Hän oli jo tätä ennen esiintynyt Sayn kahdelle pianolle ja lyömäsoittimille säveltämien muunnelmien (2013) ja The Bells -kantaatin (2014) kantaesityksissä.Fazil Say's Concerto for Percussion and Orchestra Receives its World Premiere in Dresden Schott EAM Grubinger on esiintynyt muiden muassa NHK:n sinfoniaorkesterin, Oslon filharmonikkojen, Taiwanin kansallisen sinfoniaorkesterin, Leipzigin Gewandhaus-orkesterin, NDR:n Elbphilharmonie-orkesterin, Münchenin filharmonikkojen, Orquesta sinfónica de Castilla y Leónin, Wienin filharmonikkojen, Bambergin sinfoniaorkesterin ja BBC:n filharmonikkojen kanssa. Säännöllisiä vierailuja hän on tehnyt myös Los Angelesin filharmonikoissa, Pittsburghin sinfoniaorkesterissa ja Yhdysvaltain kansallisorkesterissa. Grubinger on voittanut useita palkintoja, kuten Schleswig-Holsteinin musiikkifestivaalin Bernstein-palkinnon. Hän osallistui jo nuorena kansainvälisiin kilpailuihin, kuten Maailman marimbafonikilpailuun Okayassa. Hän esitti vuoden 2015 Euroviisuissa välinäytöksen Percussive Planet Ensemblen kanssa. Hän oli kutsunut myös Sarah Willisin osallistumaan.Sarah's Music - Grooving with Martin Grubinger at the Eurovision Song Contest! DW Grubinger on tehnyt useita levytyksiä, ja hänellä on ollut monia residenssejä. == Lähteet == == Aiheesta muualla == * Viralliset sivut Luokka:Itävaltalaiset lyömäsoittajat Luokka:Vuonna 1983 syntyneet Luokka:Elävät henkilöt
Juhani Vepsäläinen (karateka)

Juhani Vepsäläinen on ruotsalainen karateka ja entinen amatööritason nyrkkeilijä. Hän saavutti karatessa Euroopan raskaansarjan mestaruuden 1993 voitettuaan loppuottelussa Igor Timofievin.IKO European Championships kyokushinresults.com Viitattu 16.12.2019 Vepsäläinen voitti myös EM-pronssia vuosina 1989 ja 1991. Lisäksi hän saavutti Britannian Openin mestaruuden 1988.British Open kyokushinresults.com Viitattu 16.12.2019 Nyrkkeilyssä Vepsäläinen otteli nuorten tasolla vuosina 1978–1981 ja saavutti tuona aikana yhden nuorten mestaruuden ja kaksi hopeaa.Juhani Vepsäläinen mrboxhist.se Viitattu 16.12.2019 Vepsäläinen on sittemmin hallinnoinut Örebron Kyokushin karatea. ==Lähteet== Luokka:Ruotsalaiset nyrkkeilijät Luokka:Ruotsalaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Sotkettama

Sotkettama on Päijänteen saari Päijät-Hämeessä Sysmässä. == Maantietoa == Saari on 1,5 kilometriä pitkä, 1,2 kilometriä leveä ja sen pinta-ala on 84,8 hehtaaria . Se sijaitsee Tehinselän länsiosassa mantereen tuntumassa Töijensalon saariryhmässä. Sen erottaa mantereesta Sotkettamanlahti ja Vähäsalmi. Vähäsalmi on noin 10–110 metriä leveä, ja sen kapeimman kohdan ylittää saarelle johtava tie Hunningaksen puolelta. Tie ylittää saaren toisessa päässä sijaitsevan Hirvensalmen pengertietä ja siltaa pitkin Töijensaloon, ja siellä viimeiseen Kähärinsaareen. Sotkettaman ympärillä on toki kivikkoa, mutta vain kaksi pientä saarta, josta suurin on luoteispuolella sijaitseva Tevangonluoto. Hirvensalmessa sijaitsee vielä kolme saarta, joista suurin kahdesta suuresta saaresta on Rajasaari. Sotkettama on suuren C-kirjaimen muotoinen ja kaaren sisäpuolelle jää Tevangonlahti. Saarella on muutama pieni niemi, joiden väliin jää pieniä lahdelmia. Saari on nykyään metsämaata, joskin sen keskellä sijaitsee metsittyvä niittyalue. Saari on alavaa metsämaata, jossa on muutama pieni mäki. Niistä korkein kohoaa 19 metrin korkeuteen Päijänteestä. Saarella on alle 30 vapaa-ajan asuntoa ja kaksi kiinteästi asuttua tilaa. Suuri osa vapaa-ajan asunnoista sijaitsee Tevangonlahdella. == Historiaa == Hartolan seudun taloudellisessa kartassa vuodelta 1935 on saaren keskellä peltoalueita, jotka on merkitty Sotkettaman maatilalle . Vuoden 1969 peruskartassa on pelloista jäljellä enää puolet ja peltoalueen eteläpuolella on lisää kiinteää asutusta Toivolan maatilana. Saarella on 2–3 vapaa-ajan asuntoa ja saareen on rakennettu kapea silta, ehkä kävelysilta. Seuraavassa vuoden 1983 kartassa tulee saarelle jo tie, joka jatkaa matkaa Töijensalon puolelle. Vapaa-ajan asuntoja on viisi ja kaikki pellot on metsitetty. Vuoden 1993 kartassa on merkitty tie- ja mökkivarauksia. Jos ne kaikki rakennetaan, tulee niitä olemaan noin 20. == Huomautukset == == Lähteet == Luokka:Päijänteen saaret Luokka:Sysmän saaret
Kudo (järvi Zvonskajan volostissa)

Kudo tai Kudo-Polehnovskoje () on järvi Luoteis-Venäjällä Pihkovan alueen Opotškan piirissä. Saman piirin alueella on 17 kilometrin päässä toinenkin Kudojärvi. == Maantietoa == Järvi on 2,5 kilometriä pitkä, 920 metriä leveä ja sen pinta-ala on 1,61 neliökilometriä eli 161 hehtaaria. Se sijaitsee yli 7 kilometriä Opotškasta kaakkoon päin. Järvellä on kolme lahtea, joilla on pyöreä muoto. Pohjoisin lahti on pienen niemen suojaama muusta järvestä erillinen osa. Kaksi muuta lahtea sijaitsevat järven kaakkoispäässä saman niemen eri puolilla. Järven rannat ovat olleet peltomaiden ympäröimät. Viljelytoiminta on laantunut hieman ja osa pelloista ovat niittymäita. Järven itärannalla sijaitsee kaksi kylää Kisljaki (Кисляки) ja Polehnovo (Полехново). Niille tulee tiet oheiselta maantieltä P-23. == Luontoarvoja == Järven pohja on hiekkaa, soraa tai muuta harjuainesta, rannoilla on hiekkarantoja ja sen rannat ovat usein myös kiviset. Järven ympäristössä on peltomaiden joukossa niittyjä, metsäsaarekkeita ja ihmisten puutarhoja. Järven kalastossa on runsaasti kalalajeja: lahna, hauki, ahven, salakka, pasuri, suutari, karppi, pasuri, suutari, ruutana, made, säyne ja mutakala. Järvessä esiintyy myös rapua. == Vesistösuhteita == Kudo sijaitsee Kudkan valuma-alueella. Kudka on Velikajan sivujoki ja kuuluu siten myös Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järvi sijaitsee maaston painaumassa, jonka pohjoispuolella on lisäksi kaksi muut järveä Žadry (ven. Жадры) ja Nivno. Nivno kuuluu kuitenkin toisen sivuojan Nivnitsan valuma-alueeseen. Järveen laskee joitakin lähiympäristön pelto-ojia ja sen oma laskuoja alkaa järven pohjoispäästä ja yhtyy Kudkajokeen alempana. Järven valuma-alueen koko ilmoitetaan lähteestä riippuen olevan 7,4 tai 6,7 neliökilometriä. == Huomautuksia == == Lähteet == Luokka:Pihkovan alueen järvet Luokka:Kudkan valuma-alue Luokka:Opotškan piiri
Fabien Claude

Fabien Claude (s. 22. joulukuuta 1994 Épinal) on ranskalainen ampumahiihtäjä. Hän edustaa seuratasolla Basse-sur-le-Rupt Ski nordiqueia. Myös Clauden veli Florent Claude on ampumahiihtäjä. == Ura == Fabien Claude on nuorten olympialaisten pronssimitalisti sekaviestistä vuodelta 2012. Lisäksi hän on kaksinkertainen nuorten maailmanmestari ja nuorten Euroopan-mestari. IBU- Cupiin Claude pääsi kilpailemaan ensimmäisen kerran kaudella 2014–2015. Kaudella 2016–2017 hän taas pääsi debytoimaan maailmancupissa. Hän pääsi kilpailemaan tuolloin lähes koko kauden maailmancupissa ja sijoittui kokonaiskilpailussa sijalle 55. Vuoden 2017 maailmanmestaruuskilpailuissa Claude pääsi kilpailemaan normaalimatkalla sijoittuen sijalle 25. Seuraavat kaksi kautta Claude kilpaili jälleen lähes kokonaisuudessaan IBU-Cupin puolella. Kaudella 2019–2020 Fabien Claude saavutti siihen asti parhaan sijoituksensa maailmancupin henkilökohtaisessa kilpailussa sijoittumalla seitsemänneksi Östersundin normaalimatkalla. Hochfilzenin takaa-ajossa hän oli taas kahdeksas. Claude kuului myös Ranskan kolmanneksi sijoittuneeseen Hochfilzenin viestijoukkueeseen. Tuolloin Claude pääsi ensimmäistä kertaa palkintokorokkeelle maailmancupissa. Ensimmäisen henkilökohtaisen palkintosijansa hän saavutti tammikuussa 2020 oltuaan kolmas Pokljukan normaalimatkalla. Saman kauden normaalimatkan cupissa hän sijoittui viidenneksi. Kaudella 2020–2021 hän oli toinen Kontiolahden takaa- ajokilpailussa ja kolmas Hochfilzenin pikakilpailussa. Hän oli voittamassa Oberhofin viestiä tammikuussa 2021. Pokljukan MM-kilpailuissa 2021 hän sijoittui takaa-ajokilpailussa 12:nneksi. Pekingin olympialaisissa 2022 hän saavutti hopeaa viestissä ja oli normaalimatkalla yhdeksäs. Normaalimatkan maailmancupissa hän sijoittui viidenneksi. Oberhofin MM-kilpailuissa 2023 hän hiihti toisen osuuden Ranskan voittaessa viestin maailmanmestaruuden. Yhteislähdössä hän oli kahdeksas. Maailmancupkauden 2022–2023 kokonaiskilpailussa hän sijoittui kymmenenneksi ja takaa-ajocupissa viidenneksi. Nové Měston MM-kilpailuissa 2024 hän saavutti viestissä pronssia sekä oli yhteislähdössä viides ja takaa-ajossa kymmenes. Kaudella 2024–2025 hän sijoittui Hochfilzenin pikakilpailussa kolmanneksi. Hän sijoittui Oberhofin pikakilpailussa toiseksi. Lenzerheiden MM-kilpailuissa 2025 hän oli pikakilpailussa kahdeksas. == Lähteet == * Fabien Clauden profiili kansainvälisen ampumahiihtoliiton tulospalvelussa === Viitteet === Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1994 syntyneet Luokka:Elävät henkilöt
Göran Mohlin

Göran Mohlin (s. 1965) on ruotsalainen karateka. Hän saavutti Kyokushinissa parhaimmillaan EM-pronssia 1993.IKO. Результаты весовых Чемпионатов Европы по киокушин карате 1978-1995гг. kyokushinkarate.com.ua 20.10.2014 Viitattu 16.12.2019 Kotimaassaan Mohlin voitti Ruotsin mestaruuden 1992 ja saavutti myös viiden hengen joukkuekumitessa pronssia. Lisäksi hän saavutti pronssia myös katassa.Tävlingsframgångar stockholmskarate.com Viitattu 16.12.2019 ==Lähteet== Luokka:Ruotsalaiset karatekat Luokka:Kyokushinin harjoittajat Luokka:Vuonna 1965 syntyneet Luokka:Elävät henkilöt